Jose Mourinho var mættur í settið hjá Sky Sports eftir leik Arsenal og Tottenham í ensku úrvalsdeildinni í gær en leikurinn var mjög fjörugur og endaði með 2 - 2 jafntefli . Það gekk mikið á í leiknum ekki síst á lokamínútunum og Jose Mourinho hrósaði liðunum tveimur fyrir mikla skemmtun . Sem knattspyrnustjóri annars hvors liðsins hefði hann þó ekki verið eins hrifinn . „ Fyndinn , tilfinningaríkur og skemmtilegur á að horfa . Ég held að allir sem voru hér finnist það líka , “ svaraði Jose Mourinho þegar hann var beðinn að lýsa leik liðanna . „ Ég held að allar milljónirnar heima og þeir þúsundir áhorfenda hér hafi notið þessa leik . Ég sjálfur vildi ekki að leikurinn kláraðist , “ sagði Jose Mourinho en var svo beðinn um að setja sig í fótspor knattspyrnustjóra liðanna þeirra Unai Emery hjá Arsenal og Mauricio Pochettino hjá Tottenham . „ Ég hefði fengið hjartaáfall á hliðarlínunni því síðustu tíu eða fimmtán mínútur leiksins þá var leikurinn spilaður á 80 metrum . Það voru 80 metrar á milli varnarlínu Arsenal og varnarlínu Spurs . Það var mikið pláss til að spila og hver skyndisóknin á fætur annarri leit dagsins ljós . Þetta var ótrúlegt á að horfa og leikurinn var gjörsamlega stjórnlaus , “ sagði Mourinho . „ Ef annað hvort liðið hefði náð betri stjórn , sýnt meiri skynsemi og spilaði taktískara þá hefði það unnið leikinn , “ sagði Mourinho en það má sjá hvað hann sagði hér fyrir neðan .